Ανακοίνωση σύμφωνα με το άρθρο 12 παράγραφος 2 του νόμου του 1984 για τις τηλεπικοινωνίες

Προτεινόμενες τροποποιήσεις στην άδεια της British Telecommunications plc (BT)

(2001/C 270/03)

(Κείμενο που παρουσιάζει ενδιαφέρον για τον ΕΟΧ)

1. Σύμφωνα με το άρθρο 12 παράγραφος 2 του νόμου του 1984 για τις τηλεπικοινωνίες, όπως τροποποιήθηκε από το νόμο του 2000 για τις ηλεκτρονικές επικοινωνίες (στο εξής "ο νόμος"), ο γενικός διευθυντής τηλεπικοινωνιών (στο εξής "ο διευθυντής") ανακοινώνει ότι προτείνει τροποποιήσεις στην άδεια που χορηγήθηκε στην British Telecommunications plc ("BT"), στις 22 Ιουνίου 1984.

2. Το αποτέλεσμα των εν λόγω τροποποιήσεων στην άδεια της ΒΤ θα συνεπαγόταν τον καθορισμό αρχικών τελών και την κανονιστική ρύθμιση των τελών για ενιαίο τέλος προέλευσης κλήσης για πρόσβαση στο Internet (Friaco) στο κέντρο διαβίβασης, περιλαμβάνοντας, από 1ης Οκτωβρίου 2001, το τέλος για Friaco στο κέντρο διαβίβασης, στους ελέγχους τελών δικτύου. Οι προτεινόμενες τροποποιήσεις γίνονται υπό μορφή αλλαγών στον όρο 69 της άδειας της ΒΤ. Η τελευταία τροποποίηση του όρου 69 έγινε στις 27 Μαρτίου 2001. Ορισμένες από τις αλλαγές που επήλθαν το Μάρτιο δεν πρόκειται να ισχύσουν έως την 1η Οκτωβρίου 2001. Ορισμένες από τις τροποποιήσεις που προτείνονται στην παρούσα ανακοίνωση μεταβάλλουν τις τροποποιήσεις του Μαρτίου.

3. Ο διευθυντής υποβάλλει τις εν λόγω προτάσεις επειδή ο ανταγωνισμός δεν λειτουργεί αποτελεσματικά στην παροχή ενιαίου τέλους προέλευσης κλήσεων για πρόσβαση στο Internet, είτε στο τοπικό κέντρο ή στο κέντρο διαβίβασης.

4. Οι προτεινόμενες τροποποιήσεις και τα αποτελέσματά τους αναπτύσσονται πλήρως στο έγγραφο Statutory Consultation on Proposed Modifications to BT's Licence to give effect to Charge Controls for Single Tandem FRIACO, που δημοσιεύθηκε στις 17 Αυγούστου 2001. Το έγγραφο διατίθεται στην ιστοθέση της Oftel (www.oftel.gov.uk). Ο διευθυντής καλεί προς σχολιασμό των προτεινόμενων τροποποιήσεων στην άδεια της ΒΤ. Τα ενδιαφερόμενα μέρη διαθέτουν 28 ημέρες, από την ημέρα έπειτα από τη δημοσίευση της παρούσας ανακοίνωσης, για να προβούν σε παραστάσεις σχετικά με τις προτεινόμενες τροποποιήσεις. Σύμφωνα με το άρθρο 12 παράγραφος 6Δ του νόμου, παραστάσεις κατά των προτεινόμενων τροποποιήσεων θεωρούνται ως αντιρρήσεις μόνον εφόσον συνοδεύονται από σχετική έγγραφη δήλωση.

5. Οι προτεινόμενες τροποποιήσεις διατίθενται επίσης από τον κ. Mike Galvin στην Oftel, 50 Ludgate Hill, London, EC4M 7JJ, τηλ. (44-207) 634 88 69, φαξ (44-207) 634 89 24, e-mail: mike.galvin@oftel.gov.uk

6. Βάσει του άρθρου 12 παράγραφος 2 του νόμου, ο διευθυντής οφείλει να εξετάσει τυχόν παραστάσεις ή αντιρρήσεις σχετικά με τις προτεινόμενες τροποποιήσεις, που υποβάλλονται δεόντως και δεν αποσύρονται. Εφόσον πραγματοποιηθεί η εν λόγω εξέταση, και με τη συναίνεση της ΒΤ για τις αντίστοιχες τροποποιήσεις, ο διευθυντής προτείνει να γίνουν οι τροποποιήσεις το συντομότερο δυνατό, έπειτα από την ολοκλήρωση της νόμιμα προβλεπόμενης διαδικασίας διαβούλευσης.

7. Παραστάσεις σχετικά με τις προτεινόμενες τροποποιήσεις μπορούν να υποβληθούν στον κ. Mike Galvin έως τις 17 Σεπτεμβρίου 2001.

8. Τυχόν εμπιστευτικές πληροφορίες θα πρέπει να επισημαίνονται σαφώς και να περιλαμβάνονται χωριστά, σε εμπιστευτικό παράρτημα. Όλες οι παραστάσεις και οι αντιρρήσεις που θα παραλάβει η Oftel, εξαιρουμένων πληροφοριών που επισημαίνονται ως εμπιστευτικές, θα είναι διαθέσιμες προς εξέταση στην Research and Intelligence Unit της Oftel.